Document ID: 31990R0548

KOMISSION ASETUS (ETY) N:o 548/90,
annettu 2 päivänä maaliskuuta 1990,
korkealaatuisen flinttimaissin tuotantotuen soveltamista koskevista yksityiskohtaisista säännöistä annetun asetuksen (ETY) N:o 3771/89 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 201/90(2),
ottaa huomioon korkealaatuisen flinttimaissin tuotantotukea koskevista yleisistä säännöistä 19 päivänä kesäkuuta 1989 annetun neuvoston asetuksen (ETY) N:o 1835/89(3) ja erityisesti sen 3 artiklan 2 kohdan,
sekä katsoo, että
tiettyjen flinttimaissin lajikkeiden tuotantotukijärjestelmän soveltamisesta Portugaliin 22 päivänä tammikuuta 1990 annetun neuvoston asetuksen (ETY) N:o 202/90(4) 1 artiklassa säädetään, että asetuksen (ETY) N:o 2727/75 10 a artiklassa säädettyä korkealaatuisen flinttimaissin tuotantotukijärjestelmää sovelletaan myös Portugaliin,
korkealaatuisen flinttimaissin tuotantotuen soveltamista koskevista yksityiskohtaisista säännöistä 14 päivänä joulukuuta 1989 annetun komission asetuksen (ETY) N:o 3771/89(5) liitteessä I säädetään alueista, jotka parhaiten soveltuvat tämän viljelyn tuotantoalueiksi; koska järjestelmää sovelletaan Portugaliin, on suotavaa lisätä Portugalin soveltuvimmat alueet kyseisen asetuksen liitteessä I tarkoitettuihin alueisiin, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3771/89 liitteeseen I:
"PORTUGALI
Alueet: Alentejo, Algarve, Ribatejo, Castelo Branco, Setúbal."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1990.

Labels: 18
17
6